Diari Oficial de la Generalitat Valenciana


Sumari del DOGV 8488, del 18-02-2019 (2019/1245)

RESOLUCIÓ de 7 de febrer de 2019, del director general de Relacions amb les Corts, per la qual es publica el conveni entre la Generalitat a través de la Conselleria d'Educació, Investigació, Cultura i Esport, i l'Ajuntament de Bétera per a la nova autorització del centre docent públic de formació de persones adultes denominat Municipal de FPA de Bétera, de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1245


Data del document
:   07-02-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Bétera

RESOLUCIÓ de 7 de febrer de 2019, del director general de Relacions amb les Corts, per la qual es publica el conveni entre la Generalitat a través de la Conselleria d'Educació, Investigació, Cultura i Esport, i l'Ajuntament de Bétera per a la nova autorització del centre docent públic de formació de persones adultes denominat Municipal de FPA de Bétera, de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat. [2019/1245]  
La Generalitat a través de la Conselleria d'Educació, Investigació, Cultura i Esport, i l'Ajuntament de Bétera han subscrit, prèvia tramitació reglamentària, el dia 20 de novembre de 2018, el conveni per a la nova autorització del centre docent públic de formació de persones adultes denominat Municipal de FPA de Bétera, de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al que va ser autoritzat, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 7 de febrer de 2019 i número 105/2019, procedeix la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 7 de febrer de 2019.- El director general de Relacions amb les Corts: Antonio Torres Salvador.  
  
  
CONVENI ENTRE LA GENERALITAT (CONSELLERIA D'EDUCACIÓ, INVESTIGACIÓ, CULTURA I ESPORT) I L'AJUNTAMENT DE BÉTERA, PER A LA NOVA AUTORITZACIÓ DEL CENTRE DOCENT PÚBLIC DE FORMACIÓ DE PERSONES ADULTES DENOMINAT MUNICIPAL DE FPA DE BÉTERA, DE TITULARITAT MUNICIPAL, DE L'ESMENTADA LOCALITAT, PER TRASLLAT DE LES SEUES INSTAL·LACIONS I MODIFICACIÓ DE L'AUTORITZACIÓ PER CANVI EN EL CICLE, ETAPA O NIVELL EDUCATIU PER AL QUE VA SER AUTORITZAT.  
  
València, 20 de novembre de 2018  
  
REUNITS  
D'una part, Vicent Marzá Ibáñez, conseller d'Educació, Investigació, Cultura i Esport, en virtut de l'article 28 g) de la Llei 5/1983, de 30 de desembre, del Consell (DOGV 20.12.1983), el Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell (DOGV 30.06.2015) i l'article 6.3 del Decret 176/2014, de 10 d'octubre, del consell, pel que regula els convenis que subscriga la Generalitat i el seu registre (DOGV 13.10.2014), en nom i representació de la Generalitat, expressament autoritzada per a la firma del present conveni en virtut de l'acord del Consell de data 5 d'octubre de 2018.  
D'una altra part, Cristina Alemany Campos, com a alcaldessa presidenta de l'Ajuntament de Bétera, la seua legitimació i representació per aquest acte es deriva de la seua condició i càrrec d'alcaldessa presidenta del referit ajuntament, autoritzada per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local i facultat per aquest acte per acord de Ple de l'esmentat Ajuntament de data 22 de gener de 2018. Assistida pel secretari general de l'Ajuntament, en l'exercici de les funcions que li atribuïx l'article 122.5 de la Llei 7/1985, de 2 d'abril, reguladora de les bases de règim local.  
  
MANIFESTEN  
1. L'Ajuntament de Bétera va acordar sol·licitar una nova autorització per trasllat d'instal·lacions i modificació de l'autorització per canvi en el cicle, etapa o nivell educatiu per al que va ser autoritzat, per al centre docent públic de formació de persones adultes, de la seua titularitat, a Bétera, dins del marc educatiu vigent establit per la Llei orgànica 2/2006, de 3 de maig, d'Educació (BOE 106, 04.05.2006), la Llei 1/1995, de 20 de gener, de la Generalitat Valenciana, de Formació de Persones Adultes (DOGV 1439, 31.01.1995), el Decret 220/1999, de 23 de novembre, del Govern Valencià pel qual es regulen els programes normatius que figuren en la Llei 1/1995, de 20 de gener, de la Generalitat Valenciana de formació de les persones adultes, i s'establix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció el títol de Graduat en Educació Secundària, a la Comunitat Valenciana (DOGV 3638, 02.12.1999), el Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de formació de persones adultes que impartisquen ensenyances bàsiques (DOGV 4606, 14.10.2003), el Decret 256/2004, de 12 de novembre, del consell de la Generalitat, pel qual es modifica el Decret 207/2003, de 10 d'octubre (DOGV 4884, 16.11.2004) i el Decret 23/2006, de 17 de febrer, pel qual es modifica el Decret 207/2003, de 10 d'octubre (DOGV 5203, 21.02.2006)  
  
2. La disposició addicional segona, punt 2, de la Llei orgànica 8/1985, de 3 de juliol (BOE 4 de juliol), reguladora del Dret a l'Educació, establix que la creació de centres docents públics, els titulars dels quals siguen les corporacions locals, s'ha de realitzar per conveni entre l'Administració educativa competent i les corporacions.  
3. Tal com establix l'article 11 de la Llei 1/1995, de 20 de gener, ja mencionada: «Els programes per a la formació de les persones adultes previstos en l'article 5 d'aquesta llei, es podran impartir en les modalitats d'ensenyança presencial i a distància en centres públics o privats que estiguen autoritzats.»  
4. Tal com establix l'article 70 de la Llei 2/2006, de 3 de maig (LOE), ja mencionada: «Quan l'educació de les persones adultes conduïsca a l'obtenció d'un dels títols establits en la present llei, serà impartida en centres docents ordinaris o específics, degudament autoritzats per l'administració educativa competent".  
5. El Servei d'Infraestructures ha emés un informe favorable, de data 20 d'abril de 2015, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir aquests centres, açò és, Decret 207/2003, de 10 d'octubre, mencionat en el punt 1.  
6. El 23 d'abril de 2015, la Direcció General de Centres i Personal Docent va emetre un informe favorable respecte a la proposta d'instal·lacions i ús educatiu dels espais reflectits en els plans presentats per a la modificació del centre docent públic de formació de persones adultes, per trasllat d'instal·lacions i modificació de l'autorització per canvi en el cicle, etapa o nivell educatiu per al que va ser autoritzat.  
  
7. La Inspecció Educativa i la Unitat Tècnica de la Direcció Territorial d'Educació, Investigació, Cultura i Esport de València han emés informes favorables en el seu respectiu àmbit competencial.  
Per això, en virtut de les competències que atorga el Reial decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i l'Ajuntament de Bétera acorden subscriure el present conveni atenent les següents  
  
  
CLÀUSULES  
  
Primera  
L'objecte del present conveni és la nova autorització per trasllat d'instal·lacions i modificació de l'autorització per canvi en el cicle, etapa o nivell educatiu per al que va ser autoritzat, del centre docent públic de formació de persones adultes denominat «Municipal de FPA de Bétera, de titularitat íntegrament municipal, dins del marc educatiu vigent establit per la LOE, amb les característiques, ensenyances i configuració que s'indiquen:  
Denominació genèrica: Centre docent públic de formació bàsica de persones adultes (cicle I)  
Denominació específica: Municipal de FPA de Bétera  
Domicili: pl. del Castillo, 4  
Nou domicili: av. València, 26  
Localitat: Bétera  
Província: València  
Codi: 69453135  
Titular: Ajuntament de Bétera  
Ensenyances: Els programes del Cicle I de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre.  
Capacitat: 4 unitats de formació bàsica per a persones adultes amb un màxim de 72 places escolars per torn, distribuïts de les manera següent:  
- 2 uds del cicle I amb 36 p.p.e.e. cada una per 2 torns.  
  
Segona  
Correspon al titular del centre la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a quantes convocatòries públiques realitze la Conselleria d'Educació, Investigació, Cultura i Esport per a la concessió de subvencions o ajudes econòmiques als centres de formació bàsica de persones adultes.  
  
Tercera  
El centre se sotmetrà l'autoritat de la Conselleria d'Educació, Investigació, Cultura i Esport i de la Inspecció Educativa en els termes que preveu el títol VII de la Llei orgànica 2/2006, de 3 de maig, d'educació, que regula la inspecció del sistema educatiu i la resta de normativa de desplegament que poguera dictar-se sobre la dita matèria.  
  
Quarta  
El titular del centre es compromet a:  
a) Complir el que estableix sobre òrgans de govern dels centres públics, el capítol III del títol V de la Llei orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres docents de formació de persones adultes que impartisquen ensenyances bàsiques.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i quants documents de caràcter acadèmic i administratiu que es generen.  
  
Quinta  
El present conveni produïx efectes el mateix dia de la seua firma, no obstant això, l'autorització d'obertura i funcionament del centre produirà efectes des de l'inici del curs acadèmic 2016/2017.  
  
Sexta  
Les modificacions en les ensenyances, instal·lacions i la resta de requisits mínims, excepte les que suposen una nova autorització, d'acord amb el que preveu l'article 13.2 del Reial decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el títol IV del citat Reial decret 332/1992 de 3 d'abril. Finalitzarà la seua aprovació per resolució del conseller competent en matèria d'educació.  
En els supòsits arreplegats en l'article 13.2 abans citat, s'instruirà expedient que donarà lloc a una nova autorització, per al que haurà de subscriure's l'oportú conveni entre les parts.  
La nova autorització regulada en aquest conveni substituirà a la transformació dels programes municipals d'educació Permanent d'Adults en centres docents, del centre docent públic de formació bàsica de persones adultes denominat «Municipal de FPA de Bétera, efectuada per la Resolució de 28 de març de 2006, de la Conselleria de Cultura, Educació i Esport.  
Sèptima  
El conveni tindrà vigència, per ser una autorització administrativa, fins a l'extinció de l'autorització, per qualsevol de les causes següents:  
  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b) i d) l'extinció requerirà la comunicació prèvia de la Conselleria al titular de l'escola.  
D'acord amb el que establix a l'article 11.1.f Del Decret 176/2014, de 10 d'octubre, del Consell pel qual es regula els convenis que subscriga la Generalitat i el seu registre, en el cas d'extinció del conveni per les causes anteriorment arreplegues es tramitara el corresponent expedient de revocació de l'autorització concedida al centre. Aquesta extinció produirà efectes a partir del final del curs escolar en què es produïsca la causa.  
  
Octava  
L'aplicació i execució d'aquest conveni, incloent-se a aquest efecte tots els actes jurídics que pogueren dictar-se en la seua execució i desenrotllament, no podrà suposar obligacions econòmiques per a la Generalitat, i en tot, cas, haurà de ser atesa amb els seus mitjans personals i materials.  
  
Novena  
Aquest conveni té naturalesa administrativa. Les parts acorden el sotmetiment a la Jurisdicció Contenciosa Administrativa per a resoldre les incidències que pogueren produir-se en l'aplicació d'aquest, sense perjuí del sotmetiment a la jurisdicció corresponent de les actuacions que, relacionades amb el mateix, pogueren tindre una altra naturalesa  
  
Desena  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Generalitat Valenciana.  
  
Onzena  
En prova de conformitat i perquè quede constància, firmen ambdós parts el present conveni en el lloc i la data consignats anteriorment.  
  
  
El conseller d'Educació, Investigació, Cultura i Esport: Vicent Marzá Ibáñez.  
L'acaldessa presidenta de l- Ajuntament de Bétera: Cristina Alemany Campos.